
 УТВЪРЖДАВАМ: ………………
 Иванка Бонкина

Директор на ДГ”Мечо Пух”
ПРАВИЛНИК
ЗА  ДЕЙНОСТТА НА ДГ „ МЕЧО ПУХ ”

2024/2025г. учебна годинаа
            С настоящия правилник се регламентират всички условия за функционирането на образователната институция ДГ”Мечо Пух”, гр.Добринище, община Банско. Той  е изготвен в съответствие с изискванията на  Кодекса на труда, Закона за предучилищно и училищно образование, Наредба №5 от 03.06.2016 г. за предучилищното образование и всички нормативни и поднормативни актове, определящи държавните образователни стандарти в системата на предучилищното и училищното образование в Република България.
ГЛАВА ПЪРВА

ОБЩИ ПОЛОЖЕНИЯ
Чл. 1. С този Правилник се урежда устройството, функциите и управлението на детското заведение.
Чл.2. Правилникът определя структурата и организацията на възпитателно-образователната работа, правата и задълженията на участниците в процеса на възпитание, социализация, обучение и предучилищна подготовка на децата от 3 до 7 годишна възраст. 
Чл.3. С настоящият правилник се създават необходимите условия и правила за реализиране на основните цели и задачи на възпитателно – образователните дейности в ДГ „ Мечо Пух ”,  в изпълнение на  ЗПУО и ДОС към него.
ГЛАВА  ВТОРА

ОРГАНИЗАЦИЯ НА УЧЕБНО – ВЪЗПИТАТЕЛНИЯ ПРОЦЕС

РАЗДЕЛ  I . ОБЩИ ПОЛОЖЕНИЯ
Чл.8. Детското заведение осигурява: овладяване на знания и умения, формиране на общочовешки и национални ценности, добродетели и култура, развитие на индивидуалността и стимулиране на творческите заложби, духовно, физическо и социално развитие и здравословен начин на живот, подготовка за училище.

Чл.9. Детското заведение създава условия за възпитание и обучение на децата и за развитие на техните интереси, способности и възможности. 

Чл.10. Възпитанието и предучилищното обучение на децата  се осъществява съобразно държавните образователни стандарти ( ДОС(.

Чл.11. В детското заведение не се допускат ограничения на правата на децата, основани на раса, пол, религия, етническа принадлежност и произход.

Чл.12. За отглеждане, възпитание и обучение на децата в детското заведение, родителите не заплащат такса. 
Чл.13. Децата в подготвителна група ползват правото си на безплатно обучение в детската градина, като не заплащат такса за обучението и получават безплатни помагала за обучение.

Чл. 14. ДГ„Мечо Пух” е общинска образователна институция, финансира се от общинския бюджет и ползва имот, който е публична общинска собственост с адрес: гр. Добринище, ул.„Освобождение”№ 11, Булстат 177216816. Първостепенен разпоредител на бюджетните средства е кметът на общината.

Чл.15. Детското заведение е с капацитет 109 места. Функционира с 4 групи: 1 яслена, 1 разно възрастова 3-4 годишни, 1 разно възрастова подготвителна 5-6 годишни и 1 подготвителна група 6-7 годишни.

Чл.16. Детското заведение има право да определя вътрешната си организация, да определя приема на деца в съответствие със съществуващите нормативни актове, да определя организацията, методиката и средствата на обучение, да издава удостоверение за завършена подготвителна група.

Чл.17. Детското заведение носи отговорност за:

· Изпълнение на ДОС(
· Създаването на условия за опазване живота и здравето на децата(
· За опазване на материално – техническата база и сградния фонд(
· Законосъобразно изразходване на бюджетните средства(
· Извършването на дейности, които ограничават правата и свободата на личността или нарушават възпитателно – образователния процес.

Чл.18. Основната функция на детското заведение е възпитателно – образователна. Детското заведение осигурява завършването на предучилищно образование в подготвителна група.
Чл.19. Прием на деца: 

· В детското заведение се приемат деца от 2 година до 6 години, навършени.
· От 01.01. всяка година започва прием на молби за постъпване на деца в детската ясла и градина.

· В подготвителните групи постъпват деца на 5 години, навършени в съответната календарна година. 

· Приемът на децата в ДГ се извършва, съгласно изискванията на Наредбата на Общинския съвет за условията и реда за записване, отписване и преместване на децата в общинските детски ясли и детски градини на територията на община Банско./Решение №398, Протокол №22 от 27.04.2017г./, ведно с последните й актуализации, изменения и допълнения.
Чл.20. Здравни изисквания за прием на деца в ДГ”Мечо Пух”, съгласно Наредба № 3/05.02.2007 г. на МЗ за здравните изисквания към детските градини (обн. В ДВ бр. 15/2007 г.( и Наредба № 26/18.11.2008 г. за устройството и дейността на детските ясли, детските кухни и здравните изисквания към тях ( обн. ДВ бр. 103/02.12.2008 г., изм. ДВ бр. 24/31.03.2009 г.( регламентират: 

·  Изискванията за първоначален прием – молба с приложени към нея следните документи:
- Копие от удостоверение за раждане на детето(
- Здравно – профилактична карта, попълнена от личния лекар на детето(
- Еднократен отрицателен резултат от изследване на патогенни бактерии (шигели, салмонели, ешерихия коли( и чревни паразити, извършени не по – рано от 15 дни преди постъпването на детето в детската ясла(
- Изследвания на кръв и урина, извършени в едномесечен срок преди постъпване на детето в яслата(
- Изследване с отрицателна реакция по Васерман за единия от родителите, извършено в 6 месечен срок преди постъпване на детето в яклата(
- Данни от личния лекар за имунизационния статус на детето съгласно изискванията на наредба № 15 от 2005 г. за имунизациите в Република България (ДВ, бр.. 45 от 2005 г.((
- Медицинска бележка за липсата на контакт със заразно болен, издадена от личният лекар на детето(
- Децата на които не са извършени задължителните имунизации за възрастта, могат да се приемат в детска ясла, когато са налице трайни противопоказания за имунизирането им и са освободени с протокол от РИОКОЗ.

·  Изискванията за прием на дете след отсъствие от детска градина и ясла:

· Децата могат да отсъстват от детска градина, поради болест, отпуск или лични причини на родителите, за което те уведомяват писмено Директора на детското заведение(
· Поради отсъствие на детето повече от 10 дни родителите му представят бележка от личният лекар, че детето е здраво и че не е било в контакт със заразно болен(
· При отсъствие повече от един месец се изисква еднократно бактериологично изследване за патогенни чревни микроорганизми с отрицателен резултат само по епидемични показания(
· При отсъствие за повече от два месеца – еднократен отрицателен резултат за чревни паразити съгласно Наредба № 5 от 2006 г. за диагностиката, профилактиката и контрола на местните паразидози (ДВ бр. 40 от 2006 г.(.
Чл.21. Отписване на дете от детската градина става при следните условия:
        1/. по желание на родителите, заявено писмено(
        2/. постъпване на детето в първи клас(
        3/. преместване на детето в друга детска градина в друго населено място.
        4/. отсъствие на детето за повече от 1 месец, без писмено уведомление от родителите(
Чл.22. Обучението и възпитанието на децата в детското заведение се осъществява на книжовен български език.

Чл.23. Детското заведение се ръководи и управлява от Директор и Педагогически съвет.

РАЗДЕЛ  II . ПРОПУСКВАТЕЛЕН РЕЖИМ
Чл.24. Детското заведение разполага с два входа – единият източен, който е служебен и се отваря само при необходимост.
Чл.25. Вторият (западен( вход е официален и служи за прием на деца и родителите, за персонала в детското заведение.

Чл.26. Входовете са заключени и се отключват при прием и издаване на децата, както и при необходимост.

Чл.27. Детското заведение се отваря в 6,30 часа от помощник- възпитателите, които са първа смяна.

Чл.28. Помощник-възпитателите вписват в специален дневник часа на отваряне на детското заведение и полагат своя подпис.

Чл.29. Приемът на деца започва от 6,30 ч. и се осъществява от помощник-възпитателите и мед. сестра, които отговарят за приетите деца и недопускат външни лица в сградата до идването на учителите, които са 1-ва смяна.

Чл.30. Входовете се заключват в 8.30 часа.

Чл.31. При издаването на децата входовете се отключват в 16:45 часа и се заключват в 18,30 часа от помощник-възпитателя  и учителите, които са 2-ра смяна.

Чл.32. Във времето в което входовете са отключени, отговорни за недопускането на външни лица са учителите и хигиенистите/помощник възпитателите, които са на смяна.

РАЗДЕЛ  III . ФОРМИ НА ОРГАНИЗАЦИЯ НА ОБРАЗОВАТЕЛНИЯ ПРОЦЕС
Чл. 33. Възпитанието, отглеждането и предучилищното образование на децата в ДГ”Мечо Пух” е организирано в целодневна форма на обучение.

Чл. 34. Децата са разпределени по възрастов признак на групи. Престоят им в една група е една учебна година.

Чл. 35. В детското заведение са обособени 4 възрастови групи : яслена, смесена 1-ва и 2-ра, смесена 3-та подготвителна и 4-та подготвителна група. 
Чл. 36. Разпределението на децата по групи се извършва от директора на образователната институция по предложение на комисията по прием на деца за предстоящата учебна година. 
Чл. 37. По желание на родителите могат да се сформират групи, съобразно интересите на децата, срещу заплащане от тяхна страна (танци, английски език, рисуване и др.(
РАЗДЕЛ  IV . ОБРАЗОВАТЕЛНО-ВЪЗПИТАТЕЛНА РАБОТА
Чл. 38. Образователно – възпитателната работа в детската градина се осъществява на основание Наредба № 5/03.06.2016 г. на МОН за предучилищното възпитание и подготовка и ЗПУО от 01.08.2016 г.

Чл. 39. Обучението на децата се организира в учебни години, Учебната година започва на 15 септември.

Чл. 40. Основни форми на педагогическо взаимодействие за яслена, първа, втора, трета и подготвителна група са педагогическите ситуации. 
Чл. 41. Седмичното разписание за подготвителна група се определя в началото на учебната година, общият седмичен брой на организираните форми за постигане на образователните компетентности, съгласно ДОС е:

             А) за първа група – 16 (11 задължителни педагогически ситуации + 5 допълнителни форми на педагогическо взаимодействие);

             Б) за втора група – 18 (13 ЗПС + 5 ДФПВ)

             В) за трета група –29 ( 15  ЗПС + 5 ДФПВ)

             Г) за четвърта група - 22  (17 ЗПС+5 ДФПВ).

Чл. 42. Продължителност на ситуациите:

· От 15 до 20 минути за 1-ва, 2-ра възрастови групи и се определя по преценка на учителя, в зависимост от образователното съдържание, възрастовите особености, интереси и възможности но децата(
· От 20 минути до 30 минути е времетраенето на една педагогическа ситуация в трета и четвърта подготвителна група по преценка на учителя, в зависимост от образователното съдържание, интересите и възможностите на децата.
· От 10 до 15 минути за яслена група.
Чл. 43. В Подготвителните групи, между регламентираните ситуации, децата ползват почивка от 10 минути.

Чл. 44. През учебната година, децата от подготвителните групи на детската градина ползват Коледна ваканция и лятна ваканция. Времетраенето на ваканциите се определя със Заповед на министъра на образованието.

РАЗДЕЛ  V . СЪДЪРЖАНИЕ НА ОБРАЗОВАТЕЛНО-ВЪЗПИТАТЕЛНАТА РАБОТА
Чл. 45. Целите на обучението, образователното съдържание и очакваните резултати от обучението, се определят от Програма и дидактически системи, одобрени от МОН.
       1/. За  всички  групи - Четвърта, Трета и за Първа и втора смесена група:

            - дидактичната система “Златно ключе” на издателство „Бит и техника” за 2 и 3-годишните,  за 4-5  годишните и за 6 и 7 годишните деца.
       2/. За яслена група / 2-годишни/– Програмна система „Аз съм в детската градина“ на издателство „Изкуства“.

Чл. 46. Учебното съдържание на предучилищна подготовка включва постижимите знания, умения, отношения, които се измерват като резултати от обучението и възпитанието на децата в детското заведение по образователни направления, които са в съответствие с културно – образователните области по чл. 10 от Закона за степента на образование, образователния минимум и учебен план.

Чл. 47. Учебното съдържание е разпределено в следните образователни направления:

· Български език и литература(
· Математика(
· Околен свят(
· Изобразително изкуство(
· Физическа култура(
· Музика(
· Конструиране и технологии.

ДЕТСКА ГРАДИНА „ МЕЧО ПУХ ”

 гр. Добринище
	СУТРЕШЕН   ПРИЕМ   НА  ДЕЦА  :
	6:30 ч. ÷ 8:30 ч.

	ИЗПРАЩАНЕ НА ДЕЦА :
	16:45ч. ÷ 18:30 ч.


Учителите в групите определят редуването на формите на педагогическо взаимодействие и организират деня на детето в предучилищното образование. Конкретното разпределяне на педагогическите ситуации по образователни направления се осъществява в годишно и седмично разпределение.

Броят на педагогическите ситуации и образователните направления, по които те ще се провеждат са, както следва:
     За първа възрастова група ( 3- годишни) – общ седмичен брой – 11 задължителни педагогически ситуации;

· Български език и литература - 2

· Математика - 1

· Околен свят – 1 

· Музика - 2

· Изобразително изкуство - 2

· Конструиране и технологии - 1

· Физическа култура - 2 
За втора възрастова група ( 4- годишни) – общ седмичен брой – 14 ( 13 ЗПС + 1 допълнителна форма на педагогическо взаимодействие);

· Български език и литература - 2

· Математика - 2

· Околен свят – 1 + 1 ДПС

· Музика - 2

· Изобразително изкуство - 2

· Конструиране и технологии - 1

· Физическа култура – 3
За трета подготвителна група (5-годишни) - общ седмичен брой – 18 ( 15 ЗПС + 3 ДПС);
· Български език и литература – 3 

· Математика – 3

· Околен свят – 1 +1 ДПС

· Музика - 2

· Изобразително изкуство - 2

· Конструиране и технологии – 1+1 ДПС

· Физическа култура - 3 +1 ДПС
За четвърта подготвителна група (6-годишни) - общ седмичен брой – 20 ( 17 ЗПС + 3 ДПС.
· Български език и литература – 3+ 1 ДПС

· Математика - 3 + 1 ДПС

· Околен свят - 2

· Музика - 2

· Изобразително изкуство - 2

· Конструиране и технологии - 2

· Физическа култура – 3+ 1 ДПС

За яслената група – общ седмичен брой – 10:

· Българси език и литература – 2

· Околен свят – 2

· Музика – 2

· Изобразително изкуство – 2

· Физическа култура – 2

Дневен режим на ДГ”Мечо Пух”, гр.Добринище:

             07.00 - 08.30 – Прием на децата, утринна гимнастика, дейности, организирани от детския учител.


 08.30 - 09.00 – Закуска


 09.00 –10.00 – Педагогически ситуации 


 10.00 -10.15 – Подкрепителна закуска


 10.15 -12.00  - Дейности, организирани от детския учител


 12.00 -13.00 -  Обяд

             13.00 -15.30 - Следобеден сън

             15.30 -16.00 - Подкрепителна закуска


 16.00 -17.00 - Педагогически ситуации
16:45 -18.30 - Игри, дейности, организирани от детския учител и предаване децата на родителите.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                              

РАЗДЕЛ  VI . Форми за проверка и оценка на знанията

Чл. 48. Знанията и уменията на децата се оценяват от учителите на групата, чрез диагностика на входно и анализ на резултатите от обучението на всяко дете, които се записват в електронния дневник на групата.
Чл. 49. Критерии за оценяване на резултатите от образователния процес и готовността на децата за училище са държавните образователни стандарти, определени в Наредба № 5 / 03.06.2016г. на МОН за предучилищното образование  ( приложенията към чл.28, ал.2)
РАЗДЕЛ  VII . Документ за завършена подготвителна група

Чл. 50. Децата, завършили Подготвителна група, получават „Удостоверение за задължително предучилищно образование”.

Чл. 51. Дубликат на Удостоверение се издава след подадена молба в случаите, когато оригиналът е изгубен, унищожен или станал негоден за ползване. Дубликатът се издава съобразно изискванията  на Наредба №8/2016г. на МОН за информацията и документите в системата на предучилищното и училищното образование.
РАЗДЕЛ  VIII . Преместване на деца

Чл. 52. По желание родителите могат да преместят детето си в друго детско заведение през време на цялата учебна година, за което е необходимо да подадат заявление до Директора на детската градина.

Чл. 53. При преместване на децата от яслена, 1-ва и 2-ра възрастови групи, детското заведение издава служебна бележка.
Чл. 54. При преместване на дете от подготвителна група се издава „ Удостоверение за преместване ”.

Чл. 55. След издаване на Удостоверение за преместване, Директорът уведомява писмено Общинската администрация, където детето е включено в списъка на подлежащите на задължително обучение до 16 годишна възраст.
ГЛАВА  ТРЕТА

УЧАСТНИЦИ ВЪВ ВЪЗПИТАТЕЛНО – ОБРАЗОВАТЕЛНИЯ ПРОЦЕС
РАЗДЕЛ  I . УЧИТЕЛИ
Чл. 56. Учителите организират и провеждат възпитателно – образователната работа.

Чл. 57. Учител може да бъде гражданин, който има учителска правоспособност.

Чл. 58. За заемане длъжността „ учител ” в детска градина се изисква диплома за завършена степен на висшето образование „ бакалавър ”, „ магистър ” със специалност: Предучилищна педагогика, Начална и предучилищна педагогика и професионална квалификация – педагог, детски учител или начален учител.

Чл. 59. Условията и редът за заемане на длъжността  „ учител ”, се определя съгласно ДОС за учителска правоспособност и квалификация.

Чл. 60. Длъжността  „ учител ” не може да се заема от лица, които:

        1/. са осъдени с влязла в сила присъда за умишлено престъпление(
        2/. са лишени от правото да упражняват професията си(
        3/. страдат от заболявания и отклонения, които застрашават живота и здравето на децата.
Чл. 61. Учителите имат право:

        1/. Да членуват в професионални организации и да вземат участие в работата на регионалните и националните  им органи(
        2/. Дават мнения и правят предложения за дейността на детската градина(
        3/. Получават информация за възможностите за повишаване на професионалната си квалификация(
        4/. Участват в процеса на определяне на допълнителното трудово възнаграждение  за постигнати резултати от труда, съгласно Наредба №4/2017г. на МОН за нормиране и заплащане на труда в системата на образованието.

Чл. 62. Учителите са длъжни да:
        1/. Да изпълняват задълженията си определени с КТ, Правилника за вътрешния трудов ред, Правилника за безопасни условия на обучение и труд, длъжностните характеристики и нормативните актове за системата на народната просвета(
        2/. Изпълняват нормата за задължителна преподавателска работа(
        3/. Да осъществяват обучение и възпитание на децата в съответствие с държавните образователни стандарти.
        4/. Изпълняват решенията на педагогическия съвет и указанията и препоръките на Директора и други висшестоящи органи(
        5/. Опазват здравето и живота на децата(
        6/. Да зачитат правата и достойнството на децата и на другите участници в образователния процес.
        7/. Повишават непрекъснато професионалната си квалификация на нивото на съвременните образователни изисквания.
Чл. 63. Учителите нямат право да пренебрегват правата на детето, да унижават личното му достойнство, да упражняват каквато и да е форма на психическо или физическо насилие върху него.

Чл. 64. Учителите полагат грижи за опазване имуществото на детското заведение.
РАЗДЕЛ  II . УЧИТЕЛИ  НА  ГРУПА
Чл. 65. Учителите на групата организират и провеждат възпитателно – образователната работа с децата.

Чл. 66. Осигуряват изпълнението на решенията на Педагогическия съвет, свързани с цялостната организация на учебно – възпитателната работа.

Чл. 67. Осъществяват ежедневна връзка с родителите и ги информират за състоянието и развитието на детето.

Чл. 68. Водят задължителната документация на групата и отговарят за правилното  й водене и съхранение.
Чл.69. При отсъствие на детето, изискват от родителите необходимите медицински документи.

Чл. 70. В началото на учебната година, запознават родителите на децата с ДОС за съответната възрастова група и с Правилника на детската градина.
РАЗДЕЛ  III . ДЕЦА
Чл. 71. Децата в детското заведение се отглеждат, възпитават и обучават при условия, които гарантират:

· Равни възможности за духовно и физическо развитие(
· Зачитане на достойнството, правата и свободата им(
· Приобщаване към българските традиции, към моралните и културни ценности.
Чл. 72. Детето има право на:

· Грижи за неговото духовно и физическо развитие(
· Сигурност и подкрепа(
· Природосъобразен начин на живот(
· Свобода на избор, инициатива и творчество(
· Самоутвърждаване.
Чл. 73. Посещението на децата в подготвителните групи от 15 септември до 31 май е задължително.

Чл. 74. (1) За децата, записани за задължително предучилищно образование, се допускат отсъствия само по здравословни или други уважителни причини, удостоверени с документ от компетентен орган., както и по семейни причини. ./чл.10 от Наредба № 5 за предучилищното образование/
            (2) извън случаите по ал.1 отсъствие е допустимо и през времето на ваканциите, определени със заповед на министъра на МОН  за съответната учебна година.

Чл.75.(1) При обявена извънредна епидемична обстановка, когато образователният процес в ДГ не е преустановен, децата записани за задължително предучилищно образование, могат да отсъстват по желание на родителя след писмено уведомяване на директора./ съгл.чл.10а от Наредба № 5/2016г. за предучилищното образование, изменена ДВ.бр.75 от 10.09.2021г./
(2) Отсъствията на децата са допустими само за периода на епидемичната обстановка и са отсъствия по уважителни причини.
Чл.76. Отсъствия на децата по семейни причини е допустимо:

       (1) за не повече от 15 дни за съответната година, от които не повече от 10 последователни дни.

        (2) с писмено уведомление от родителя до директора на детската градина, внесено 2 /два/ дни преди отсъствието.
ГЛАВА  ЧЕТВЪРТА

УПРАВЛЕНИЕ НА ОБРАЗОВАТЕЛНАТА ИНСТИТУЦИЯ
РАЗДЕЛ  I . ДИРЕКТОР

Чл. 76. Директорът като орган за управление на детското заведение:

1/. Организира, контролира и отговаря за цялостната дейност на детската градина(
2/. Отговаря за спазването и прилагането на нормативната уредба, отнасяща се до предучилищното образование;(
3/. Представлява образователната институция пред органи, организации, лица, институции, администрации(
4/. Осигурява безопасни условия на възпитание, обучение и труд(
5/. Сключва, изменя и прекратява трудови договори с учители и помощно – обслужващия персонал в съответствие с КТ;
6/. Обявява свободните работни места в РУО на МОН в тридневен срок от овакантяването им(
7/. Управлява и развива ефективно персонала;

8/. Осигурява условия, планира и организира повишаването на квалификацията  и кариерното развитие на педагогическите специалисти;
9/. Поощрява и награждава прдагогическите и непедагогически специалисти;

10/. Налага дисциплинарни наказания на персонала, съгласно КТ;
11/. Разпорежда с бюджетните средства и отговаря за тяхното ефективно, целесъобразно и прозрачно изразходване;
12/. Организира приема на деца, обучението и възпитанието им в съответствие с държавните образователни стандарти(
13/. Подписва и подпечатва документи за преместване на деца от подготвителна група, издава удостоверения за завършена подготвителна група, съхранява печата на детското заведение(
14/. Изготвя длъжностното разписание на персонала и утвърждава поименното щатно разписание на длъжностите и работните заплати(
15/. В началото на всяка учебна година определя разпределението да педагогическия и непедагогически персонал по групи;

16/. Контролира и отговаря за правилното водене, издаване и съхранение на документите в образователната институция;

17/. Отговаря за разработването и изпълнението на всички вътрешни документи на институцията- планове, програми, работни графици, правила, правилници, стратегии, механизми, програмни системи и др.;

18/. Организира и контролира дейности, свързани с обхващането и задържането на деца, подлежащи на задължително предучилищно образование;
19/. Председател е на педагогическия съвет и осигурява изпълнението на решенията му(
20/. Сключва договори с юридически и физически лица по предмета на дейност на образователната институция.
 Чл. 77. При отсъствие на Директора за срок, по–малък от 60 календарни дни, той определя със заповед свой заместник от педагогическия персонал на детското заведение. В заповедта се регламентират правата и задълженията на заместника.

Чл. 78. При отсъствие на Директора за срок по-голям от 60 календарни дни, Кметът  на общината сключва трудов договор с друго лице за временно изпълняване на длъжността „директор”, съгласно чл.261(2) от ЗПУО.

РАЗДЕЛ  II . ПЕДАГОГИЧЕСКИ СЪВЕТ
Чл. 79. Педагогическият съвет на детското заведение е специализиран орган за разглеждане и решаване на основни педагогически въпроси:

       1/. Приема Правилника на детското заведение, Правилника за вътрешния трудов ред, Годишния комплексен план, Правилника за осигуряване на безопасни условия на възпитание, обучение и труд, Етичния кодекс и др. вътрешни нормативни документи на институцията;
       2/. Обсъжда резултатите от възпитателно – образователната работа.

Чл. 80. Педагогическият съвет включва в състава си директор и педагогическите специалисти.
Чл. 81. Педагогическият съвет се свиква най–малко веднъж на два месеца от Директора на детската градина. Извънредно заседание се свиква от Директора и по писмено искане до Директора на най – малко 2/3 от числения му състав.

Чл. 82. Решенията на педагогическия съвет се приемат с обикновено мнозинство на присъствието на не по – малко от 2/3 от числения му състав и могат да се отменят от самия съвет.

Чл. 83. За всяко заседание на педагогическия съвет се води отделен протокол от секретар, определен със заповед на Директора в началото на учебната година. Протоколите се вписват в Книга за протоколи от заседанията на педагогическия съвет.

Чл. 82. Не се допуска отсъствие от заседание на педагогическия съвет без уважителни причини.

Чл. 83. Педагогическият съвет няма право да обсъжда и взема решения, които противоречат на ЗПУО от 01.08.2016 г.или на друг документ от нормативната уредба на предучилищното и училищното образование.
Чл. 84. Веднъж на полугодие ПС отчита изпълнението на взетите решения от предходни заседания.
ГЛАВА  ПЕТА
ДОКУМЕНТАЦИЯ НА ОБРАЗОВАТЕЛНАТА ИНСТИТУЦИЯ
Чл. 85. В детската градина се води задължителна документация съгласно Наредба № 8/2016 г. на МОН, изменена и допълнена, ДВ,бр. 42 и 74 от 2019г., за информацията и документите в системата на предучилищното и училищното образование.
Чл. 86. Изискванията към формата, съдържанието, воденето и съхранението на задължителната документация в детската градина се определя от ДОС , регламентиран в Наредба № 8/2016 г. на МОН за информацията и документите в системата на предучилищното и училищното образование .
ГЛАВА  ШЕСТА
ПОЗНАВАТЕЛНИ КНИЖКИ И ПОМАГАЛА
Чл. 87. В детското заведение се използват познавателни книжки и учебни помагала, които подпомагат усвояването на знания и придобиването на умения.

Чл. 88. За децата от яслена възрастова група, познавателните книжки и помагала се закупуват от бюджета на ДГ. 
Чл. 89. За децата от четвърта подготвителна група, трета и втора смесена възрастова група учебните помагала са безплатни и се осигуряват от МОН чрез бюджета на образователната институция.
ГЛАВА  СЕДМА
ИМУЩЕСТВО НА ДЕТСКАТА ГРАДИНА

Чл. 90. В края на всяка календарна година се извършва пълна годишна инвентаризация и брак на малотрайни и дълготрайни материални активи на детското заведение.

Чл. 91. Инвентаризацията се извършва от комисия, определена със заповед на директора на образователната институция.
Чл. 92. За съхранението на имуществото на детското заведение отговорност носи ЗАТС, която изготвя годишен счетоводен отчет за фактическото състояние на активите и води необходимата инвентарна документация.

Чл. 93. Персоналът е длъжен да опазва имуществото на детската градина. 
ГЛАВА  ОСМА
ОБЩЕСТВЕНИ ОРГАНИЗАЦИИ
РАЗДЕЛ  I . СИНДИКАЛНИ ОРГАНИЗАЦИИ
Чл. 94. Работниците и служителите от детското заведение имат право да се сдружават в синдикална организация за защита на своите интереси в областта на труда и социалното осигуряване.
РАЗДЕЛ  II . ОБЩЕСТВЕН СЪВЕТ
Чл. 95. Общественият съвет е орган за подпомагане на дейността на Детската градина и за осъществяване на граждански контрол върху нейното управление.
Чл. 96. Общественият съвет към ДГ”Мечо Пух” се създава и функционира, съгласно Правилника за създаването, устройството и дейността на обществените съвети към детските градини и училищата.

ГЛАВА  ДЕВЕТА
РОДИТЕЛИ

Чл. 97. Право и задължение на родителите е да помагат в детското заведение при обучението и възпитанието на техните деца.

Чл. 98. Родителите имат право:

*  Да получават системна информация за състоянието и постиженията на децата си(
*  Да бъдат информирани за изискванията на детското заведение към тях(
* Да изискват мнения, да дават предложения до Директора и учителите относно цялостната дейност на детската градина(
* Да изискват условия за пълноценно протичане на възпитателно – образователната работа в детското заведение.

Чл. 99. Родителите са длъжни:

*Да предават и вземат децата си лично на и от учителите или това да става от упълномощено от тях лице(
*Да водят децата в детското заведение в добро здравословно състояние(
*Да уведомяват своевременно медицинската сестра и учителите за временни неразположения, травми и други проблеми, възникнали извън детската градина и отнасящи се до общото физическо и психическо състояние на детето(
*Да спазват изискванията, отнасящи се до постъпване, отписване и отсъствие на детето от детската градина(
*Да осигуряват присъствието на детето си, когато то е в задължителна предучилищна възраст.
*Да информират своевременно за промяна на домашен адрес, телефон, месторабота, семеен лекар(
*Да посещава родителски срещи.
ГЛАВА  ДЕСЕТА

ПОМОЩЕН И ОБСЛУЖВАЩ ПЕРСОНАЛ

Чл. 100. Правата и задълженията на помощно – обслужващия персонал се определят съгласно КТ, длъжностните характеристики и Правилника за вътрешния трудов ред в детската градина.
ГЛАВА  ЕДИНАДЕСЕТА

ФИНАНСИРАНЕ
Чл.101. Финансирането на детското заведение се осъществява със средства, делегирани от държавата и  от  общинския бюджет.
Чл.102. Детска градина „Мечо Пух” е общинска образователна институция на делегиран бюджет и е второстепенен разпоредител с бюджетни средства към първостепенен разпоредител община Банско.
Чл. 103. Средства за подпомагане на детската градина могат да се набират под формата на дарения.
ПРЕХОДНИ И ЗАКЛЮЧИТЕЛНИ РАЗПОРЕДБИ

§ 1. Директорът може да издава заповеди и наредби, с които да регламентира неуредени с този Правилник или с други нормативни актове въпроси.

§ 2. Директорът може да отменя издадени от него заповеди по настоящия Правилник, поради отпадане на основанието, на което са издадени или по други съображения. 

§ 3. Директорът запознава целия личен състав с писмения вид на Правилника срещу подпис.

§ 4. На вниманието на родителската общност Правилникът се предоставя на първата  за учебната година родителска среща  срещу подпис. Папка с копие от Правилника се поставя на видно място пред кабинета на домакина, където се изплащат таксите. На родителите на ново постъпилите деца той се предоставя за запознаване със съдържанието му, като това също се удостоверява с подпис в специална декларация.

§ 5. Настоящият Правилник  е изготвен на основание ЗПУО от 01.08.2016 г. и Наредба №5/03.06.2016г. за предучилищното образование, изменена и допълнена ДВ,бр.85/02.10.2020г. и подлежи на актуализация при промяна на нормативната база.
§ 6. Правилникът може да бъде променян само от този, който го е приел - ПС на ДГ.

§7. Педагогическият съвет взема решения от неговата компетенция по въпроси, неуредени в този Правилник.

§ 8. Педагогическият персонал има право да прави писмени предложения за изменения и допълнения на този Правилник, адресирани до директора.

§ 9. Спазването на Правилника е задължително за всички служители и родители на ДГ  „ Мечо Пух ”, гр. Добринище.

§ 10.  Неизпълнението на Правилника е грубо нарушение на трудовата дисциплина и за неговото неспазване се носи отговорност и се наказва съгласно Кодекса на труда. 

          Правилникът влиза в сила от 16.09.2024г. и отменя действащия до тази дата Правилник.

